
EDITORI 


Proprietatea este un drept inalienabil 


sau funeţie socială? Coniroversa-este;forcepsul legea 10/2001. Dee 


depăşită prin experienţa unei jumătăți de 
secol de comunism. Comunismul real a 
dovedit că statul îşi gestionează prost 
proprietatea, ca de altfel şi social-de- 
mocraţii din Occident care au dat aceeaşi 
probă de incompetență după naționalizarea 
unor proprietăți particulare. 

Implozia comunismului în țările din 
Europa Răsăriteană a obligat aceste țări 
să caute o cale de trecere de la socialism 
la capitalism. La noi schimbarea formei 
de proprietate s-a produs nu prin restituirea 
către proprietarii de drept ci prin aşa 
numita privatizare. 

Au fost vândute, uneori pe preţuri de 
nimic, alteori pe credite nicicând rambur- 
sate, de-avalma, case, unități comerciale 
şi industriale, fie construite de statul 
socialist, fie preluate şi naţionalizate de la 
proprietarii de drept. Nici în „Epoca 
Ceauşescu” statul nu a vândut populaţiei 
decât locuinţe construite de el şi nu şi-a 
permis vânzarea locuinţelor confiscate de 
la proprietarii de drept. 

La un talk-show în anul 1994 
„specialistul în privatizare” Mircea Coşea, 
întrebat cum va despăgubi statul proprie- 
tarii ai căror imobile au fost vândute în 
cadrul procesului de privatizare, a răspuns 
că din încasările vânzărilor astfel făcute 
va fi reţinută o cotă parte pentru despă- 
gubirea lor. 

Privatizările au continuat în ritm alert 
cu încasări derizorii, atât sub mandatul 
Iliescu cât şi sub cel al lui Emil Constan- 
tinescu, iar banii încasaţi s-au topit în 
bugetul numeroaselor nevoi ale statului. 

După trei legislaturi care nu au putut 
sau mai degrabă nu au vrut să legifereze 
restituirea proprietăţilor abuziv confiscate 
de comunişti. funia s-a apropiat de par şi 


guvernarea PDSR-PSD a născut cu 


Această lege, deşi restrictivă şi 
parțială, a avut darul să-i sperie chiar pe 
cei care au iniţiat-o, foştii comunişti 
reciclați în PSD. Până acum au fost depuse 
peste 50.000 de cereri de retrocedare în 
natură, care, în marea lor majoritate, nu 
pot fi rezolvate întrucât proprietăţile în 
cauză au fost vândute de stat. 

Pentru despăgubiri li se comunică 
celor interesați că nu sunt bani şi că ele 
vor fi mai degrabă simbolice. 

Proasta gestionare a proprietăţii nu a 
fosto întâmplare generată de împrejurări. 
Ea a servit pentru îmbogățirea pe bani 
puţini şi fără justă cauză, a clientelei 
partidelor, atâta celor provenite din partidul 
comunist cât şi a celor presupuse a fi de 
dreapta şi necomuniste. De regulă, cei care 
au profitat au făcut parte din nomenclatura 
de partid (PCR), din securitate sau din alte 
structuri ale fostei puteri. 

Trebuie spus că restituirea proprietăţii 
este o condiţie de intrare în UE şi chiar în 
NATO. Presiunile occidentale în acest 
sens au fost determinante pentru apariția 
Legii 10, lege elaborată în silă de 
guvernanți şi care ar putea să nu se aplice 
în litera ei, de pe acum vorbindu-se de 
necesarele amendamente. 

Ceea ce complică şi mai mult situația 
în care guvernanţii s-au pus singuri este 
soluţia Curţii Europene de la Strassbourg 
în cazul Brumărescu contra statului român, 
speţă în care Curtea s-a pronunţat pentru 
restituirea imobilului solicitat de petent, 
fixând despăgubiri corecte pe care statul 
român este obligat să le achite în cazul 
nerestituirii în natură. Rezumând situaţia 
restituirii proprietăţilor abuziv confiscate 
avem următorul tablou: 

_ Statul a vândut timp de un deceniu, 


cu preţuri mici, proprietăţile ce nu-i 
aparțineau fiind un deţinător precar. 

— Sumele încasate din privatizare au 
fost cheltuite, deci nu mai pot fi folosite 
pentru despăgubirile ce urmează a fi 
plătite. 

— Autoritatea de stat se declară a nu 
fi în stare să suporte plata despăgubirilor 
şi caută soluţii pentru diminuarea şi 
temporizarea lor. 

Toate aceste elemente precum şi 
forma mentis a guvernanţilor din ultimul 
deceniu justifică bănuiala că situaţia la 
“care s-a ajuns a fost dorită de la bun 
început. S-a urmărit în fapt îmbogățirea 
fostei clase politice ce s-a perpetuat după 
1989 şi s-a transformat în casă politică 
democratică şi oligarhie financiară. 

În concluzie, noua proprietate 
apărută după 1989 este protejată, 
proprietarilor de drept, obiect al con- 
fiscărilor şi naţionalizării din perioada 
comunistă, nu li se restituie decât în mică 
măsură proprietăţile şi vor primi dacă vor 
primi neînsemnate despăgubiri, ceea ce 
dovedeşte că s-a petrecut o a doua 
naționalizare şi că se urmăreşte protejarea 
noilor îmbogățiți fără justă cauză. 

Proprietatea agrară a avut de suferit, 
în mare, aceleaşi transformări. Proprie- 
tarilor de drept nu li s-a restituit întreaga 
suprafață de teren şi restituirea nu s-a 
făcut pe vechile amplasamente. Nu s-a 
restituit de regulă acel maxim de 50 
hectare teren agricol, în timp ce legislaţia 
de după 1989 permite şi încurajează 
concentrarea proprietăţii funciare, dar a 
noilor îmbogățiți, până la 110 hectare teren 
arabil. 

Starea de fapt a proprietăţii şi dreptul 
de proprietate pe care puterea le-a creat 
în deceniul post-revoluţionar, stare vădit 
nedreaptă, este definitivă, după cum vrea 
puterea, sau poate fi modificată? Nici un 
lucru nu este definitiv în viața socială şi 
în legislaţie. Voința politică este sursa de 
drept, iar aplicarea ei guvernează starea 
de fapt. Ce se poate face pentru a corecta 
erorile şi nedreptăţile privind proprietatea 
făcute în ultimul deceniu? 

Un scenariu care să dea satisfacţie 
tuturor părților implicate este de neima- 
ginat. Dar un model posibil care să res- 
pecte principiul proprietăţii şi să promo- 


veze o soluţie justă şi dreaptă este posibil? 
El ar avea următoarele coordonate: 

— Anularea tuturor contractelor de 
privatizare ce au ca obiect proprietăţile 
naţionalizate şi confiscate, asupra cărora 
există revendicări îndreptăţite. 

— Restituirea de către stat a sumelor 
rezultate din vânzarea imobilelor privatizate 
estimate la valoarea dolarului din momentul 
plății. 

— Restituirea în natură a tuturor 
proprietăților imobiliare şi funciare 
proprietarilor de; drept şi, în cazul tere: 
nurilor, compensarea lor numai dacă există 
pe ele construcţii de utilitate publică, ridicate 
în ultimii 53 de ani. 

— Crearea unui fond pentru rambur- 
sarea sumelor provenite din privatizare 
precum şi pentru despăgubirea proprie- 
tarilor de drept pe terenurile cărora s-au 
ridicat construcţii de utilitate publică. 

— Fondul de rambursare se va constitui 
din încasările ce vor rezulta prin aplicarea 
unei legi a controlului averilor dobândite 
fără justă cauză după anul 1989. Această 
lege are caracter civil, urmăreşte recu- 
perarea de către societate a acelor valori, 
proprietate personală, ce nu pot fi justificate 
prin venituri şi pentru care nu s-au plătit 
impozite şi taxe. 

Un asemenea model de rezolvare este 
de neimaginat în condiţiile democraţiei 
corupte pe care clasa politică a promovat-o 
în ultimii 10 ani şi o va mai promova un 
timp nedefinit. Şi aceasta pentru că ea însăşi 
este interesată în menţinerea noilor pro- 
prietăți acumulate pe căi necinstite, iar con- 
trolul averilor îi dă fiori de groază. Clasa 
politică nu va pleca de bunăvoie de la 
putere, nu-şi va da demisia pentru că pier- 
zându-şi „obiectul muncii” care este exploa- 
tarea poporului român, îşi pierde rațiunea 
de a fi şi s-ar risipi ca fumul în vânt. 

Dificultăţile pe care le avem, nerezol- 
varea problemelor economice şi sociale vor 
continua atâta vreme cât la putere se află o 
clasă sau o castă care prin corupție şi 
demagogie se menţine printr-o frățească 
alternare la putere. 

Este necesară o schimbare radicală 
pentru a debloca stagnarea în care am ajuns 
şi care ne-a dus la coada cozii țărilor 
europene. 

Nicolae Henegariu 

Ancheta Ministerului de Interne privind vilele şi casele de vacanţă ale 
lucrătorilor din Minister s-a soldat, cum era de aşteptat, cu rezultate 
nesemnificative. Cercetările au demarat cu adjuncții ministrului, generalii Toma 
Zaharia şi Paul Abraham, care au justificat vilele personale prin economisirea 
fiecărui leu din salariile primite de la intrarea în «câmpul muncii» şi până în 
prezent. Nu s-au cerut şi nici nu s-au dat explicaţii în legătură cu ce-au mâncat, 
băut şi distrat aceşti generali strângători. Ministrul loan Rus a declarat că «au 
fost discuţii deschise cu generalul Toma Zaharia, despre care s-a scris că are o 
vilă, cu generalul Abraham, cu generalul Cearapin. Discuţii bărbătești. Fără să 
merg să văd ce are fiecare în cămară. Concluzia a fost că nu există discrepanțe 
între bunurile pe care le dețin şi veniturile obținute prin muncă, de la începutul 
carierei. Ba chiar, la generalul Farcaş am constat că ar trebui să-i acordăm 
ajutor social pentru că nu are nici un fel de proprietate». După ce i-a plâns pe 
bieţii generali de poliţie fără proprietăți, ministrul s-a cufundat în numeroase 
date statistice din care rezultă că numai 0,38% din efectivele M.I. au vile şi. 
doar 0, 68% au case de vacanță. Procentele sunt calculate adunându-i pe generali. 
cutablagiii, „pe colonei cu angajaţii civili. Nu toată lumea e de acordcu concluziile 


ştiu cum şi-au scut cei din poliție vilele şi pece venituri s-au bazat. bazat. 
să acuz pet nimeni de nimic, dar am observat că mulți au i i 


* Premierul Adrian Năstase recunoaşte că s-au făcut vânzări de copii. 
Referindu-se la centrul de copii instituționalizați Sfânta Ecaterina, ela 
declarat: «Acest tip de instituţii privilegiate au fost adevărate fabrici de 
adopţii, expunând întregul sistem... de a folosi adopţiile internaţionale ca 
pe un sistem de industrie, de licitaţie prin stabilirea unor preţuri, distribuirea 
pe Internet a unor oferte ca pentru mărfuri vulgare». Măcar o dată Adrian 
Năstase are dreptate. 

+ Mortalitatea infantilă înregistrată în țara noastră este de 18,6%, 
cea mai mare din Europa, mai mare chiar decât în Republica Moldova, 
Rusia şi Albania. Încă un record trist şi nedorit. 

+ Românul e om de familie. Avem şi dovezi în acest sens. Astfel, 
Marian Sârbu, ministrul Muncii şi Solidarităţii Sociale, l-a numit pe cumnatul 
său Dan Chivu director al Casei de Pensii Argeş; ministrul Tineretului şi 
Sportului, Georgiu Gingăraş, şi-a plasat finul lon Zorilă director al 
Complexului Nautic Braşov; Nicolae Plăiaşu, comisar general al Gărzii 
Financiare, şi-a pus cumnatul Florin Goran director general al Direcţiei 
Finanţelor Publice Argeş. Şi exemplele ar putea continua. 

+ Numeroşi demnitari din actualul guvern nu au avut necazuri sub 
regimul Ceauşescu ci dimpotrivă, au ocupat funcţii de răspundere şi au 
fost trimişi în străinătate pentru diverse studii de specialitate. Astfel, primul 
ministru Adrian Năstase a fost în 1984 director de studii la Institutul 
Internaţional pentru Drepturile Omului de la Strasbourg; Ministrul apărării 
loan Mircea Paşcu a fost în 1985 profesor asociat la Colegiul St. Catherine 
al Universităţii Oxford, după ce între 1979-1980a beneficiat de o bursăa 
Fundaţiei Ford în Statele Unite; ministrul justiţiei Rodica Stănoiu obținuse 
în 1982 diploma în drept comparat la Universitatea din Strasbourg; ministrul 
finanţelor publice Mihai Tănăsescu este trimis în 1986 la specializare în 
cadrul Departamentului Statistic al FMI; despre Ilie Sârbu am scris mai cu 
amănunte în acest număr. 

Şi toți aceştia au fost trimişi cu acordul Securităţii, acesta fiind uzul în 
acea vreme. 

+ Ministrul agriculturii colaborator al Securităţii? Cel puţin aşa 
rezultă din «Academia Caţavencu» unde se mai precizează că în anii '80, 
în calitate de director al Seminarului Teologic Caransebeş, Ilie Sârbu a 
informat Securitatea că printre elevi circulă materiale anticomuniste. În baza 
acelei reclamaţii, s-a efectuat o minuțioasă percheziţie în toată şcoala, 
Ministrul declară că aşteaptă să i se prezinte «un act oficial» pentru a lua o 
poziţie, în caz contrar considerând totul «o pierdere de vreme». Se mai 
menţionează din biografia părintelui Ilie Sârbu că după 1981 şi-a continuat 


SOMNUL NAȚIUNII NAŞTE MONȘTRI 


studiile teologice la Institutul Ecumenic din Geneva şi pe cele de limbă 
engleză la Universitatea Birmingham având aprobarea Securităţii. 

e Cursul de istorie medie editat în anul 2001 de Universitatea 
Babeş-Bolyai pentru uzul studenţilor din anul II cuprinde următorul citat: 
«Subliniind caracterul şi însemnătatea luptei antifeudale a țărănimii din ţara 
noastră, Tovarăşul Nicolae Ceauşescu, secretarul general al Partidului 
Comunist Român, arată că, „Din cele mai vechi timpuri, lupta țărănimii 
pentru pământ şi o viață mai bună s-a împletit strâns cu lupta întregului 
popor pentru înlăturarea relaţiilor de exploatare şi asuprire, pentru 
dezvoltarea societăţii româneşti pe calea progresului social”». Şi nu este 
singurul citat din Nicolae Ceauşescu care apare la loc de cinste, printre alți 
clasici ca Marx şi Engels. Dacă ar fi apărut cu 12 ani mai înainte, cursul ar 
fi fost la locul lui, dar pe vremea aceea rector al Univesităţii clujene nu era 
Andrei Marga. 

+ Publicaţia „România Mare” îi mai aparţine lui Corneliu Vadim 
Tudor? Dacă ne luăm după actele existente la Registrul Comerţului, 
«Fundaţia Editura România Mare SRL» a fost vândută la 27 iunie a.c. 
cetăţeanului iranian Reza Kaja pentru suma de 2 milioane lei. Dacă ne luăm 
după declaraţia «pe cuvânt de onoare» a fostului sau actualului proprietar 
şi incontestabil redactor-şef al revistei, Corneliu Vadim Tudor, revista 
«România Mare nu a fost vândută». Să dăm crezare actelor sau ele sunt 
falsificate? «Cuvântul de onoare» al tribunului Vadim nu prezintă garanţie. 
Evidenţiem câteva curiozități ale acestei presupuse tranzacții. Vânzarea unei 
publicaţii cu o cifră de afaceri de peste 6 miliarde lei s-a făcut la un preţ de 
numai 2 milioane lei; Fundaţia România Mare este în litigiu cu fiscul pentru 
neplata unor impozite care, cu penalități de întârziere, se ridică la 700 
milioane lei; aceeaşi fundaţie are de plătit despăgubiri civile de câteva sute 
de milioane şi alte câteva procese de calomnie pe rol. Să vrea cumva C.V. 
Tudor să scape de plata unor importante sume de bani prin acest tertip? 
Oricum, el continuă să-şi conducă publicaţia ca şi cum nimic nu s-ar fi 
întâmplat, iar autorităţile nu se sesizează din oficiu de eventualele falsuri şi 
uz de fals ce le-au fost semnalate prin presă. 

* Justiţia clementă a eliberat din arest preventiv trei directori din 
APAPS (Autoritatea de privatizare), Alin Giurgiu, Dan Cozia şi Corneliu 


-Mândrescu. Acuzaţi de bunăvoință excesivă în vânzarea unui pachet de 


acțiuni ale societăţii CICO cumpărate de omul de afaceri israelian Sorin 
Beraru al cărui mandat de arestare a fost de asemenea revocat. Pe româneşte 
asta se cheamă a-i scoate basma curată. 

e Aceeaşi justiţie clementă l-a eliberat condiţionat pe Fane Spoitoru 
condamnat pentru tâlhărie, şantaj, tentativă de omor şi altele. După o scurtă 
şedere la închisoare şi după o lungă sustragere de la urmărirea penală, 
petrecută în Canada unde îşi deschisese şi un local cu specific românesc 
iar nu ţigănesc cum ar putea crede, iată-l din nou în libertate. O nouă variantă 
de aplicare a locuţiunii fiat justiția pereat mundus. 

e Sorin Ovidiu Vântu, care a simţit că se apropie controlul averilor, 
vinde de zor. După încercarea de a vinde Banca de Investiţii şi Dezvoltare 
unui cartel constituit din trei SIF-uri, îşi lichidează şi imperiul mediatic 
compus din ziarele «Curentul» şi numeroasele ediţii locale «Monitorul» pe 
care le-a cedat cu multă discreţie firmei Dramiral Group a lui Mihai Iacob. 
Mişcările de revoltă ale redactorilor «Monitorului» arată cât de liberă şi 
independentă este presa aparținând oligarhiei financiare. 

e Cheltuieli de publicitate? Aşa cel puţin denumeşte o comisie de 
control a Ministerului Agriculturii sumele virate de Societatea Naţională 
„Tutunul Românesc” unor trusturi de presă şi ziare. Între 1 octombrie 1999 
şi | octombrie 2000, sus-zisa societate „Tutunul Românesc” a distribuit 
pasă-mi-te pentru publicitate şi reclamă următoarele sume: Omega-Press — 
ziarul „Ziua”, 21,5 miliarde lei (1,09 milioane dolari); Mega Press — „Glasul 
Maramureşului”, 2,8 miliarde lei (141 mii dolari); OOH Media Postere 2,3 
miliarde lei (100 mii dolari); trustul CROM — „Cronica Română”, 1,4 miliarde 
lei (71 mii dolari); Fundaţia Satul Românesc, 800 milioane lei (35 mii dolari). 
Comisia de control nu a fost curioasă să afle pe ce s-au dus aceşti bani, 
care nu sunt puţini, cum au fost ei împărţiţi între persoanele fizice de la 
„Tutunul Românesc” şi beneficiari şi dacă nu există elemente penale evidente 
în această tranzacţie. 

e Corneliu lacobov, controversatul om de afaceri, fost preşedinte al 
FPP |I Moldova şi proprietar al rafinăriei din Dărmăneşti şi a unei societăţi 
de extracţie petrolieră din Moineşti, se pregăteşte să cumpere întreprinderea 
RAFO Oneşti. Întrebarea este de unde atâţia bani şi de ce nu e curioasă 
nici o autoritate de stat să afle originea bunăstării acestui domn. 

* Fostul deputat PNL Ion Lazia urmează a fi trimis în judecată pentru 
o evaziune fiscală de 2 miliarde lei făptuită pe vremea când era parlamentar. 
Are şi PNL-ul evazioniştii săi, 


ECONOMIE-FINANŢE 


Preluând funcția de premier practic după teribilul an 1999 — când România a 
trebuit — să facă faţă fără finanţare externă unor plăți de vârf în contul datoriei externe 
— dl. Isărescu nu a prea avut multe opțiuni, continuând de fapt politica fostului 
guvernator (al Băncii Naţionale) Isărescu de a „internaliza” problemele grave ale 
economici româneşti, adică de a scoate din sfera plăţilor externe aceste probleme, 
punându-le în seama bugetului intern, Prin această politică fostul guvernator Mugur 
Isărescu împreună cu fostul premier Radu Vasile evitaseră — fapt remarcabil — intrarea 
țării în încetare de plăți externe, dar bugetul de stat aproape şi-a pierdut funcțiile 
fundamentale ce îi sunt în menire din cauza poverilor care i-au căzut în cârcă. Guvernul 
Isărescu a trebuit să continue, şi dacă nu ar fi vrut, politica de „internalizare” a 
problemelor economice, pentru că, la fel ca pe vremea Cabinetului Vasile, nu a avut 
practic acces la resurse externe. Deosebirea a fost doar aceea ca dl. Isărescu, pentru a 
mişca economia, a dat ceva oxigen afacerilor (prin reducerea impozitării profitului), 
luând şi mai mult de la populaţie (printr-o cotă sporită de TVA la produse şi servicii de 
bază), în ideea că scăderea iniţială a consumului acesteia va putea fi apoi compensată 
pe baza reluării creşterii economice. 

Având gândul la alte abordări de politică economică, presat de promisiunile 
electorale nu tocmai cumpătate, deşi nu chiar exagerate faţă de starea economiei şi 
sărăcirea populaţiei, dar şi beneficiind de o altă conjunctură, cu mult mai favorabilă, 
deschisă de relansarea creşterii economice de către Guvernul Isărescu, Executivul 
Năstase, ajuns la guvernare în urma alegerilor de la sfârşitul anului 2000, a schimbat 
în mare măsură foaia. Ceea ce urmăreşte de fapt Guvernul Năstase este o rocadă de 
anvergură atât prin dimensiuni, cât şi prin riscuri. După ani în care s-a căutat, prin 
restrângerea consumului, ca România să se poată descurca cât mai în limita plapumei 
proprii, Guvernul Năstase încearcă să relaxeze problemele economiei interne pe seama 
îndatorăriiextemne. 

Sorgintea acestei încercări de răsturnare în conținutul politicii economice poate fi 
găsită în constatarea pe care partidul câştigător al alegerilor o face în „Cartea albă a 
preluării guvernării în luna decembrie 2000”. Comparând, prin intermediul aşa-numitului 
„pentagon al performanțelor” (creştere economică, inflație, şomaj, deficit bugetar şi 
deficit de cont curent), moştenirea lăsată de prima guvernare a PDSR şi, respectiv, de 
cea cederisto-pedistă, deci situaţia din 1996 şi, respectiv, cea din anul 2000, Cartea 
albă evidenţiază, pe baza datelor statistice, aceeaşi rată anuală a inflației şi cam acelaşi 
deficit bugetar în echivalent PIB, deosebirile fiind consemnate la ceilalți trei indicatori 
avuţi în vedere: creştere economică de. două, ori mai ridicată şi nivel al şomajului de 
două ori mai mic în 1996 față de 2000, dar cu un aproape dublu deficit de cont curent 
în echivalent PIB adică cu un consum net de resurse externe de două ori mai mare! În 
schimb, la un consum net de resurse externe de aproape două ori mai mic, în anul 
2000 pulsul activităţii economice a fost mai slab şi şomajul mai ridicat. 

Guvernul Năstase şi-a însuşit concluzia ce pare a se desprinde din aceste cifre 
comparative — că fără resurse externe România nu poate aspira la dezvoltare — şi a 
trecut decis la treabă, încercând o creştere rapidă a apelului la finanţare externă. Cartea 
albă invită de fapt la o asemenea abordare, căutând chiar s-o fundamenteze cu aprecierea 


ÎNDATORAREA EXTERNĂ ŞI ANUL NATO 2002 


[3] 

„România — ţară subîndatorată extern”. Fără îndoială, România cu o datorie publică 
pe locuitor de numai 300 dolari, este o țară subîndatorată extern, prin comparaţie cu 
Ungaria (cu 1560 dolari pe locuitor), Cehia (cu 1250 dolari pe locuitor), Polonia (cu 
900 dolari pe locuitor) şi chiar Bulgaria (cu 870 dolari pe locuitor). Dar se ştie bine că 
pentru a te îndatora trebuie să vrei nu numai tu, ci şi „ei”, creditorii! Poţi lua bani cu 
împrumut dacă ţi se dau bani cu împrumut! Și chiar dacă ţi se dau, este copleşitor de 
important la ce cost. Dacă acest cost este prea ridicat, nici nu apuci să tragi vreun 
avantaj din banul împrumutat că deja eşti gâtuit cu rambursarea. Iar cartea pe care 
mizează îndatoraţii — „dacă am datorii mari, creditorii sunt nevoiţi ei să-mi dea i, 
bani ca să-i pot plăti pe cei ajunşi la scadenţă!” — funcţionează tot doar dacă „ei”, 
creditorii, vor! Dacă nu vor, te lasă craca şi intri în încetare de plăţi! Să nu căutăm 
exemple prin jur sau aiurea prin lume, este de-ajuns să ne amintim de propria dramatică 
experiență din 1999, când România a fost lăsată, tocmai la greu, fără finanţare externă 
şi când doar aproape o minune a făcut să fie evitată intrarea în încetare de plăți. j 

În jumătate de an, Guvernul Năstase şi-a asumat angajamente externe ech ivalând 
cu peste 2,5% din PIB, dacă nu şi mai mult. Este vorba în principal de emisiunea de 
titluri guvernamentale în valoare de 600 milioane euro, de credite luate de la instituţii 
financiare internaţionale, dar şi de împrumuturi contractate de diferite entităţi de stat 
cu garanţii guvernamentale. Este mult! În raport cu nevoile economiei româneşti este, 
desigur, mai nimic! Dar în raport cu posibilităţile actualei stări a economiei românești 
este mult! Nu discutăm că, cel puțin indirect, banii împrumutaţi ajung să finanţeze şi 
promisiuni electorale de protecție socială sau redeschideri de fabrici perdante! Problema 
— marea problemă — este însă aceea că în cea mai mare parte accesul la aceşti bani 
externi a putut fi realizat doar la costuri ridicate. Şi, ca atare, chiar în cazul în care 
sumele obținute ar fi folosite numai pentru investiţii, şi nu pentru consum, nu există 
practic plasament intern care să fie atât de rentabil încât să acopere asemenea costuri 
şi să asigure rambursarea. : 

Guvernul Năstase nu pare prea preocupat de acest lucru, gândindu-se poate mai 
puțin la ceea ce s-ar risca să se întâmple peste doi-trei ani, ci mai mult la ceea ce va 
interveni anul viitor, anul NATO 2002. Cabinetul Năstase are nevoie de bani pe termen 
scurt, pentru că tactica sa pare a fi aceea de a duce bărcuța pe cât se poate mai în 
linişte — cu o abordare de tipul „uite, nu e!” în materie de reformă şi de tipul „dă 
fiecăruia câte ceva!” pentru preîntâmpinarea nemulțumirilor sociale — până în 2002, 
când va fi luată decizia NATO asupra unui eventual al doilea val de extindere a 
Organizaţiei spre Est. Dacă răspunsul va fi cumva afirmativ, răspuns ce evident ar 


"decurge din interese politice ale țărilor NATO şi nu din eligibilitatea economică a 


României, se mizează probabil pe ideea că într-un asemenea caz NATO n-ar putea 
lăsa în suspensie problemele, inclusiv de plăți, ale României. Dacă se va spune din nou 
„pas” României, probabil se consideră că tot nu va mai avea nimic importanță, România 
urmând a trebui să pregătească strategia pentru o zonă tampon. Tactica are un anumit 
sens. Numai că are implicaţii pozitive doar în cazul admiterii în NATO, în timp ce 
măreşte deosebit de sever vulnerabilităţile în caz contrar. Ilie Șerbănescu 

(România liberă, 22 august 2001) 


* Producţia industrială din luna iulie 2001 a stagnat față de luna precedentă 
(creştere 0,2%), iar valoarea stocurilor reprezenta 38,1% din resursele lunii respective 
față de 39,2% în luna precedentă. 

* Produsul intern brut pe primul semestru a fost de 454,3 mii miliarde lei, circa 
15 miliarde dolari, în creştere, în termeni reali, cu 4,9% față de aceeaşi perioadă a 
anului trecut. Producţia industrială a crescut cu 11,2%, construcţiile cu 9,4%, serviciile 
cu 2,3%, producţia agricolă s-a diminuat cu 2,3%. Consumul final total a înregistrat o 
creştere de 6,4%, consumul populaţiei 7,6%, consumul în administrația publică 1,3%, 
consumul administraţiei private s-a redus cu 1,5%, iar salariul real a crescut cu 6% 
față de aceeaşi perioadă. 

* Economia subterană reprezintă 21% din PIB după Institutul Naţional de 
Statistică, 3 1% după un grup de economişti români. 

* Salariul mediu net a fost în luna iunie a.c. de 3.123.279 lei, cu 4,8% mai mare 
decât în luna precedentă. a ș 

* Rezerva valutară era la sfârşitul lunii august de 3,66 miliarde dolari, cu 60,2 
milioane USD mai mult decât în luna precedentă. Rezerva în aur a Băncii Naţionale a 
rămas la 105 tone valorând 930 milioane dolari, ceea ce face ca rezerva internațională 
BNR să fie de 4,5 miliarde dolari. 

e Deficitul comercial a fost în luna iulie de 272,2 milioane dolari, exportul fiind 
de 1.023 milioane dolari, iar importul ridicându-se la 1.295 milioane dolari. Pe primele 
şapte luni ale anului deficitul s-a ridicat la 2,3 miliarde dolari faţă de 1,3 miliarde anul 
trecut, o creştere de aproape 60%. Trendul este îngrijorător pentru evoluţia din a doua 

jumătate a anului, când importurile de materii prime energetice sporesc semnificativ. 

* Vin moşierii! Dar nu cei de altădată, ci cei de acum, cei care arendează suprafeţe 
mari de teren sau direct Întreprinderile Agricole de Stat. Această împrejurare rezultă 
din Ordonanţa 108/2001 prin care se acordă subvenții de stat exploataţiilor agricole de 
peste 110 hectare la câmpie şi peste 50 hectare în zona de deal. Micii producători nu 
vor primi nici un ajutor sau încurajare de la statul socialist, pardon social-democrat, pe 

motivul, mai degrabă pretextul, că mica gospodărie țărănească nu e rentabilă. Acesta e 
cadoul surpriză al PDSR alias PSD, pentru alegătorii săi de la țară. 


* Uimit cu o întârziere de 10 ani, Adrian Năstase constată că un director de 
regie autonomă a câştigat anul trecut 858 milioane lei. Şi aceste salarii măreţe au fost 
acordate de FSN şi PDSR în prima guvernare, menținute de guvernul Convenţiei 
Democrate şi remarcate abia acum de guvernul PSD. 

Ni se promit măsuri de remediere prin plafonarea salariilor directorilor din regiile 
autonome şi companiile naţionale la nivelul veniturilor realizate de un secretar de stat. 
S-o vedem şi pe-asta! 

e Sorin Ovidiu Vântu dă lovitura, financiară desigur, SIF-urilor prin oferta de 
vânzare a Băncii de Investiţii şi Dezvoltare pe care a creat-o. Fără un audit financiar 
independent asupra BID, SIF Transilvania, Muntenia şi Moldova s-au decis să cumpere 
această bancă cu 9 milioane dolari, când cele mai optimiste evaluări o situează la cel 
mult 6 milioane dolari. Puterea de decizie în SIF-uri aparţine unui număr restrâns de 
privilegiați, numiţi pe criterii politice, de guvernările succesive ce s-au perindat în țara 
noastră şi nu răspund în fața Adunării Generale a Acţionarilor întrucât nu există acţionari 
semnificativi, acțiunile fiind dispersate la milioanele de deținători mărunți. Probabil 
această tranzacție va umple buzunarele atât ale lui Sorin Ovidiu Vântu cât şi ale 
conducătorilor SIF-urilor, în detrimentul şi paguba milioanelor de acţionari. 

* Sumele ce vor fi preluate la buget de la SIDEX Galaţi pentru ca acesta să fie 
vândut către ISPAT ca o fecioară neprihănită financiar, se ridică la frumoasa sumă de 
789 milioane dolari. Ea se compune din 760 milioane dolari datorii către bugetul de 
stat, 17 milioane dolari credite nerambursate BANCOREX, şi 12 milioane dolari credite 
externe garantate de stat. În afară de aceasta mai sunt câteva mărunțişuri pe care tot 
contribuabilul român le va plăti, cum sunt 234 miliarde lei datorate de firmele-căpuşă 
şi denumite pudic în contabilitate «clienţi incerți». 

e Accidentul de la mina Vulcan are şi o urmare bună. Comisia guvernamentală 
care a anchetat cauzele accidentului a stabilit că cele două sute de firme-căpuşă care 
făceau aprovizionarea Companiei Naţionale a Huilei livrau materiale de protecție de 
calitate îndoielnică, ba chiar sustrăgeau diverse utilaje din mină pe care le revopseau şi 
le vindeau ca fiind noi. Aceste firme au ca acționari soți, copii, frați, cumnaţi şi soții ale 
unor persoane cu funcții de conducere din Valea Jiului. O afacere de familie. 

PRESIUNEA RUSĂ 
ASUPRA MOLDOVEI 


Publicăm traducerea faxului Ministerului Afacerilor Externe al 
Federaţiei Ruse către Ambasada Republicii Moldova la Moscova. Este de 
remarcat tonul intervenției diplomaţiei ruse de aducere la același numitor 
a reacției celor două state față de Rrâceșal înaintat la Curtea Europeană a 
Drepturilor Omului de Grupul aşcu. 

Instalarea guvernării comuniste la Chişinău dă un bun prilej Federaţiei 
Ruse de a cere modificarea politicii statului moldovean și renunțarea A ; 
m ente ipioiatice emise de Enveraai precedeac” 4 


a e aia 


„Ministerul Afacerilor Externe al Federaţiei Ruse îşi exprimă respectul față de 
Ambasada Republicii Moldova şi are onoarea de a-i reţine atenția asupra 
următoarelor: 

În legătură cu răspunsul Curţii Europene a drepturilor Omului la plângerea 
împotriva Republicii Moldova şi a Federaţiei Ruse a membrilor «Grupului Ilie 
Ilaşcu», Guvernul moldovean, în octombrie 2000, a prezentat la CEDO un 
memorandum, pe baza căruia s-a decis examinarea acestei plângeri de către Marea 
Cameră a Curţii Europene. După cum s-a remarcat neîntrerupt în contactele la 
nivel înalt dintre cele două părți, conținutul respectivului document poartă o conotație 
subiectivă privind rolul Rusiei în această problemă şi în nici un fel nu exprimă 
caracterul prietenesc al relaţiilor dintre Republica Moldova şi Federaţia Rusă. 

Examinarea memorandumului respectiv de către Marea Cameră a Curţii 
Europene, prevăzută la | mai a.c., poate să determine o serioasă lovitură dată 
intereselor rus şi moldovean. În ceea ce priveşte partea rusă, pe baza înțelegerii 
reciproce dintre şefii Ministerelor de Externe ale celor două țări în legătură cu 
necesitatea infirmării memorandumului respectiv, rugăm insistent Guvernul 
moldovean să se dezică de acest document de la CEDO până la 30 aprilie a.c. şi să 
facă, oficial, cunoscut aceasta atât Curţii Europene, cât şi reprezentantului Rusiei 
pe lângă acest organ. Ministerul se foloseşte de această ocazie pentru a reînnoi 
Ambasadei înaltul său respect.” 


Moscova, 19 aprilie 2001 

Asociaţia Foştilor Deținuți Politici din România 
filiala Statele Unite şi Canada 
PROTESTUL NOSTRU 


Din presa de limba română din Statele Unite am aflat cu indignare şi dezgust că 
Ion Iliescu, actualul preşedinte comunist al României, va primi „Premiul de Conducător 
Distins” al Camerei de Comerţ Româno-Americane ca o recunoştinţă şi apreciere 
pentru cei 11 ani de conducere excepţională pe plan politic şi de dezvoltare economică 
a României. Premiul îi va fi acordat la 20 septembrie a.c. la New York, hotelul New 
York Palace, când sus numitul lon Iliescu va fi prezent la invitația Camerei de Comerţ 
Româno-Americane (RACC) mai precis de avocatul american Mark Mayer. 

Nu premiul însuşi — care nu are nici o valoare — cât explicaţia acordării lui, este o 
insultă la adresa tuturor acelora care au suferit în regimul comunist, al cărui exponent 
de frunte a fost Ion Iliescu. Explicaţia celor 11 ani de conducere excepțională este o 
gravă insultă adusă celor câteva sute de mii de români care şi-au părăsit țara luând 
drumul pribegiei tocmai datorită „conducerii excepționale pe plan politic şi dezvoltării 
economice a României”. Nu înțelegem prezenţa în comitetul de organizare a unor 
diplomaţi americani. Sunt ei oare membri RACC ? Au interese economice în România? 
De asemenea prezența unor americani care nici măcar nu vorbesc limba română; 
există explicaţia unor sume substanţiale primite în relaţia cu Ion Iliescu. 

Ne întrebăm dacă Consulii onorifici româno-americani numiţi de Geoană şi E. 
Constantinescu au uitat cum revoluţia din 1989 făcută împotriva comunismului a fost 
deturnată de |. Iliescu care a luat conducerea neo-comunistă cu sacrificiul celor peste 
1000 de victime? 

S-au uitat mineriadele (4) provocarea de la Tg. Mureş spre a se explica renașterea 
Securităţii? S-au uitat marile „inginerii” care au jefuit țara, patronate de „Conducătorul 
distins”? Au fost uitate corupția, jaful caselor naționalizate, „firul roşu”, afacerea 
„Costea” cu afişele electorale, încălcarea embargoului ONU asupra Iugoslaviei şi 
multe alte asemenea acţiuni ale unei „conduceri exemplare”? 

Să fie oare doar explicaţia veleitarismului, a orgoliilor sau se au în vedere viitoare 
afaceri bine remunerate? AFDPR nu poate uita niciodată rolul comunistului Iliescu în 
degradarea situaţiei din țară cât şi în frânarea drumului ei firesc către UE şi NATO. 

AFDPR solicită anularea acordării acestui premiu sau schimbarea explicaţiei 
acordării lui. AFDPR filiala USA-Canada cere RACC prezentarea de scuze comunităţilor 
româno-americane pentru decizia negândită de a acorda o distincţie primului vinovat 


de dezastrul României. Reprezentantul AFDPR pentru America şi Canada 
Aurel Sergiu Marinescu 


Economia: nu supraîncălzită, 


ci supă încălzită 
upă încălzit 

Nu demult, premierul Năstase avertiza că există semne de „supraîncălzire” a 
economiei, faţă de care ar trebui să se manifeste atenţie! În mod evident, cineva îi 
vânduse premierului o gogoaşă. Semne care să îngrijoreze în economie, dincolo de 
unele care puteau să producă satisfacție, într-adevăr existau! Dar a le trece în contul 
unei „supraîncălziri” a economiei nu era o idee bună! Chestia cu supraîncălzirea în 
cazul economiei româneşti în condiţiile din prezent este cam acelaşi lucru cu tichia de 
mărgăritar în cazul chelului! Supraîncălzirea este o boală nobilă, nu prea de nasul 
economiei româneşti! O maladie a economiilor în expansiune, care riscă să crape de 
prea mult bine sau, mai precis, de faptul că de prea mult timp le merge bine. Din 
păcate nu este cazul! Deşi supraîncălzirea nu este o stare de dorit, ar fi minunat ca 
economia românească să fi ajuns acolo! Pentru că a fi ajuns să se supraîncălzească ar 
fi însemnat că economia românească s-ar afla după un îndelung parcurs de creştere 
economică, de performanţe continue, tensiuni apărând ca urmare la nivelul resurselor 
tocmai din cauza suprasolicitării lor. Pericolele supraîncălzirii sunt ieşirea de sub control 
a inflaţiei şi slăbirea pulsului activității economice, dar după o perioadă semnificativă 
de performanţe. 

Nu este câtuşi de puţin situaţia economiei româneşti! Aceasta se află după o 
cădere masivă timp de trei ani consecutivi, urmaţi doar de unul de firav reviriment. 
Cadenţa creşterii economice pare să fi sporit în anul în curs, dar rămâne de văzut cât 
de benefic este fenomenul! Pentru că deocamdată nu este încă clar dacă creşterea 
economică din acest an este expresia unei întremări solide a economiei sau a unei 
simple tresăriri înaintea unei noi contracții. Aceasta este de fapt marea problemă! În 
recenta evaluare — să recunoaştem, critică şi realistă! — a primelor şapte luni de guvernare 
premierul Năstase a evitat să facă vreo referire la această principală problemă, deşi, 
evident, a abandonat orice aşezare a economiei în termenii unei supraîncălziri. 

Economia românească are un fond structural nesănătos, care explică performanțele 
slabe, mediocritatea standardului de viaţă şi care nu s-a schimbat. Indiferent de politica 
economică promovată — de largheţe sau, dimpotrivă, de constrângeri în accesul la 
banul public — nimeni nu s-a atins practic de acest fond structural păgubitor pe care îl 
constituie sectorul neperformant din economie. Politica economică din perioada pr primei 


"GiVernări PDSR nici nu Şi-a props“să se atingă cumva de acest sector. Dar Lc aa 


politica FMI, de echilibrare a economiei prin restrângeri, care a fost aplicată în anii 
guvernării cederisto-pediste, n-a zdruncinat cu ceva respectivul sector (regii, companii 
naţionale şi întreprinderi de stat care nu-şi acoperă cheltuielile). 

Aşa că rămâne o mare întrebare: dacă reluarea creşterii economice care se 
înregistrează acum are loc în mod fericit în restul sănătos al economiei şi nu este vorba 
cumva de o nefericită intensificare de activitate în sectorul de stat neperformant. În 
orice caz, resuscitarea de către Guvernul Năstase a politicii de dărnicie pe seama 
banului public faţă de întreprinderile de stat are efecte negative, determinând o creştere 
economică nesănătoasă şi costisitoare, care va mări dezechilibrele şi care va fi plătită 
aspru de către populaţie, ce atât mai mult cu cât această dărnicie este finanțată acum 
din resurse externe. Redeschiderea unor întreprinderi de stat în lichidare, a unor secții 
în adormire din societăți perdante sau fără piaţă, subvenţionarea directă sau mascată a 
acestora şi mai ales generozitatea față de rău-platnici (prin eşalonări de datorii şi scutiri 
de penalităţi de întârziere) produc acum creştere economică, dar cu care numai 
politicienii se pot mândri, pentru că nota de plată este grea şi în situaţia actuală a 
economiei această notă de plată nu va întârzia să vină. Deşi ar trebui în general 
evitate, energizantele dau rezultate pe linia măririi performanţelor doar dacă sunt 
administrate în organisme sănătoase, dar riscă, după un eventual impuls pasager, să 
pună pur şi simplu la pământ un organism fragil, care nici măcar în convalescenţă nu 
este încă. 

Finanţată nu prin pieţe asigurate, ci prin arierate (datorii neplătite), creşterea 
economică Năstase se poate dezumfla oricând. Temperată nu prin reducerea costurilor, 
ci prin ținerea administrativă în chingă a preţurilor la utilităţile publice (îndeosebi la 
energie), inflaţia Năstase se poate oricând reinflama. Pericolul reinflamării inflației şi 
slăbirii din nou a creşterii economice există, dar nu provenind dintr-o supraîncălzire a 
economiei, căci aceasta n-a avut din ce să se producă, ci dintr-o revenire a unei 
economii neînsănătoşite la starea ei de fond, după o temporară înviorare sub efectul 
unei injecții monetare energizante. Avem de-a face, din păcate, nu cu o economie 
supraîncălzită, ci mai degrabă cu o supă încălzită! Aceeaşi supă de ani şi ani, pe care 
unii, în frunte cu experţii FMI, cred că o pot schimba tot răcind-o, iar alţii, precum 
economiştii PDSR, speră că o pot înnoi şi vitaliza tot reîncălzind-o! Supa trebuie de 
fapt schimbată! Numai atunci ne vom putea aştepta la o reală temperare a inflaţiei şi la 
o creştere economică sănătoasă. Dacă privatizarea SIDEX va deveni şi efectivă, 
Guvernul Năstase va fi contribuit într-adevăr la o asemenea perspectivă, pentru că din 
punctul de vedere al însănătoşirii economiei această privatizare reprezintă realmente 
ceva, în timp ce acele încercări de reînviorare a adormiţilor şi mai ales de reînviere a 
morților nu constituie altceva decât „supă încălzită”! 


Ilie Şerbănescu 
(România liberă, 5 septembrie 2001) 

Interviu cu Majestatea Sa Regele Mihai | 


Rep: Sire, se împlinesc 57 de ani de la actul de la 23 August 1944, când România 
a ruptalianţa cu Germania nazistă. În privinţa acestui eveniment există încă puncte de 
vedere contrare. Într-un fel, se poate spune că actul de la 23 August este mai contestat 
în România decât în străinătate, unde i se recunoaşte contribuţia importantă la scurtarea 
războiului. De ce crede Majestatea Voastră că există în România această campanie de 
denigrare a actului de la 23 August? 

M.S. Regele Mihai: Cred ca această campanie de denigrare pentru 23 August 
vine, într-o măsură, de la necunoaşterea istoriei țării noastre din acel moment. Dar 
cred, mai degrabă, că 23 August a încurcat treburile sovieticilor. A fost făcut prea 
repede şi fără ştirea lor. De aceea, probabil, Lucrețiu Pătrăşcanu mi-a spus: „Ne-ai 
nenorocit!” Cei câţiva care denigrează trebuie că fac parte dintr-un grup care şi astăzi 
încă nu este deloc mulțumit pentru faptul că s-a făcut ceea ce s-a făcut la 23 August. 

Rep: Sire, cei care contestă actul de la 23 August sugerează implicit faptul că 
România ar fi trebuit să meargă, în continuare, alături de Germania lui Hitler. Care au 
fost motivele avute în vedere de Majestatea Voastră şi de liderii partidelor istorice 
când aţi decis ruperea alianţei cu Germania nazistă? 

M.S. Regele Mihai: Întâi de toate că acest război, care ne-a dus până în fundul 
Rusiei, nu era războiul nostru, după ce-am trecut Nistrul. În al doilea rând, aproape 
principal, aş putea spune, ca să se evite tăvălugul Armatei Roşii peste România. 

Dacă s-ar fi întâmplat acest lucru, cred că țara ar fi dispărut, ar fi fost complet 
distrusă, cum s-a văzut în restul țărilor, care nu au putut să schimbe la timp. 

Rep: Se afirmă, în anumite cercuri, că însuşi Ion Antonescu dorea ruperea alianţei 
cu Hitler. Crede Majestatea Voastră în această ipoteză? 

M.S. Regele Mihai: Eu nu cred că Antonescu ar fi vrut exact să rupă alianța cu 
Hitler, cu toate că nu se poate să nu-şi fi dat seama că războiul s-a pierdut şi totul era 
pe sfârşite. Dar el şi-a dat un cuvânt fără de Hitler şi voia să menţină această promisiune. 

Rep: Sire, relaţiile Majestății Voastre cu Mareşalul lon Antonescu nu au fost 
dintre cele mai bune. Cum le-aţi caracteriza? ţ 

M.S. Regele Mihai: Repet ceea ce am spus de multe ori: sunt convins că Antonescu 
era un patriot, îşi iubea ţara, dar era foarte încăpățânat şi când ţinea el la un anumit 
lucru cum a fost mersul până atât de departe în Rusia, nu ceda cu nici un preţ. Această 
încăpățânare, din punct de. vedere politic pentru mine era.un. dezastru. Mi-e e foarte, 
greu să spun mai mult. Relaţiile cu mine nu erau, e drept, din cele mai bune. Antonescu. 
era contra tatălui meu, din anumite motive destul de juste. Eu am simţit că Antonescu 
aplica zicala franceză: „Aşa tată, aşa fiu”, ceea ce era o totală lipsă de simţ psihologic. 
EI, probabil, credea că eu o să fac aceleaşi lucruri şi o să urmez calea tatălui meu, fără 
să-şi dea deloc seama că eram cu totul altfel decât tatăl meu. 

Rep: Sire, negocierile pentru realizarea actului de la 23 August — de fapt, inițial 26 
August — au început cu mult timp înainte. La un moment dat în grupul de la Palat care 
pregătea acțiunea apărând şi un reprezentant al Partidului Comunist. Care a fost rațiunea 
acceptării lui Lucrețiu Pătrăşcanu în grupul de la Palat şi care era la acea vreme, 
ponderea Partidului Comunist în România? 

MS. Regele Mihai: Motivul acceptării lui Pătrăşcanu în grupul nostru în vederea 
pregătirii actului de la 23 August a fost foarte simplu: din cauza insistenței 
anglo-americanilor, care la un moment dat ne-au spus, nu mai ştiu dacă era la Cairo 
sau la Ankara, că nu mai vor să discute despre ieşirea noastră din război până nu-i 
aducem pe comunişti în grupul nostru. Şi la momentul acela, ca şi puţin înainte de 
război, în orice caz, Partidul Comunist nu număra mai mult de 500 până la 800 de 
membri, inclusiv simpatizanți. Acest lucru I-a spus chiar Ana Pauker, cu mulți ani mai 
târziu. 

Rep: Sire, care credeţi că au fost motivele lui Antonescu pentru care dorea să 
rămână alături de Hitler? 

M.S. Regele Mihai: Am spus adineaori! Ce era mai grav, cel puţin pentru mine, 
este că promisiunea lui faţă de Hitler părea să aibă mai mare importanță decât scăparea 
țării de tăvălugul rusesc. Acesta este un lucru pe care nu l-am mai înțeles nici eu şi nici 
partidele cu care lucram atunci. 

Rep: Sire, unii vă acuză de faptul ca l-aţi „dat” pe mâna comuniştilor pe lon 
Antonescu, imediat după arestarea acestuia. Totuşi lucrurile stau altfel, Iniţial se stabilise 
ca un grup țărănist, condus de Ilie Lazăr, să se ocupe de cei arestaţi. Cum a ajuns lon 
Antonescu în mâinile grupului comunist condus de inginerul Ceauşu alias Bodnăraş? 

M.S. Regele Mihai: Cum a ajuns Antonescu în mâinile comuniştilor? Ştiu că se 
spun o grămadă de lucruri, cum că eu l-aş fi dat. De fapt, trebuia să avem o echipă 
care să se ocupe de el după ce fost arestat. Ţărăniştii şi Maniu nu aveau pe nimeni 
acolo, fiindcă Ilie Lazăr nu avusese timp să-şi facă această echipă. Bodnăraş, bineînţeles, 
avea echipa deja pregătită dinainte. Eu am plecat din Bucureşti în jurul orei două sau 
două şi jumătate dimineața. La Palat a rămas Sănătescu cu restul Guvernului. Mai 
târziu am aflat că pe la ora patru dimineaţa a venit Bodnăraş cu echipa lui şi Sănătescu 
se pare, a acceptat ca Bodnăraş să-l ia pe Antonescu din Palat şi să-l ducă la Vatra 
Luminoasă, la sediul lor. Am spus-o, în repetate rânduri, dar văd că nu s-a lămurit 
lumea asupra acestui punct. 

Rep: mediat după ce aţi adresat proclamația către Ţară, în seara de 23 August, 


oamenii au ieşit în stradă manifestându-şi bucuria. Armata a acţionat ca un întreg la 
ordinele Majestății Voastre. De ce nimeni nu l-a susţinut pe Antonescu, în afară de 
Hitler, care a ordonat asasinarea Majestății Voastre? 

M.S. Regele Mihai: Faptul că Armata a acţionat cum a acționat la 23 August are 
două explicaţii. Una este disciplina militară. Şi, cum eu eram capul Armatei, când am 
dat un ordin s-a executat fără şovăire. În al doilea rând, toată armata, de la marile 
unităţi, comandanții marilor unităţi până la ultimul soldat, şi-au dat foarte bine seama 
că războiul era terminat, dezastrul era complet şi trebuia să salvăm maximum posibil. 
De aceea, cred, şi sunt sigur de fapt, că Armata a executat ordinul fără nici o şovăire. 

Rep: Armata sovietică, care ar fi trebuit numai sătranziteze România, s-a instalat 
în țară imediat după 23 August, făcând abuzuri de neimaginat. În ianuarie 1945, 
Majestatea Voastră i-a trimis preşedintelui american Roosevelt o scrisoare în care 
cereați americanilor să intervină pentru păstrarea independenţei României. La 6 martie 
1945 a fost instalat primul Guvern preponderent comunist din istoria României. Sire, 
americanii şi britanicii ne-au lăsat la mâna ruşilor sau ruşii i-au forțat pe occidentali să 
lase Europa de Est la discreţia Moscovei? 

M.S. Regele Mihai: În scrisoarea pe care am trimis-o eu lui Roosevelt nu ceream 
americanilor să intervină, dar împreună cu scrisoarea, am trimis un memoriu de 60-70 
de pagini în care explicam exact ce se întâmplă în România de când au venit ruşii şi ce 
făceau ei. Că americanii ne-au lăsat pe mâna ruşilor, adică americanii şi englezii, de 
fapt, cam aşa este! Ei au căzut la înțelegere cu ruşii cu aşa-numitele procentaje, în 
care ruşii aveau 90 la sută din România şi ceilalți numai 10 la sută. Din cauza acestui 
aranjament ruşii comandau şi ceilalţi aproape nu aveau nici un cuvânt de spus. 

Rep: A urmat apoi în 1945 greva regală. Au existat, Sire, presiuni din partea 
Occidentului să renunțaţi la greva regală şi să acceptaţi Guvernul Groza? 

M.S. Regele Mihai: Greva din 1945 nu era ca să obțin demisia Guvernului 
Groza, ci tocmai fiindcă Groza a refuzat să-şi dea demisia. Este o mare diferență aici! 
Occidentalii nu au făcut nici o presiune ca să renunţ sau să accept Guvernul Groza. 
Când s-a cerut punctul lor de vedere în această chestiune, nu au dat ajutorul pe care îl 
speram. Spre sfârşitul anului 1945 anglo-americanii şi cu ruşii au decis că trebuie să 
facă ceva ca să se termine greva şi să continue treburile Guvernului. Aşa au hotărât să 
trimită la Bucureşti pe ambasadorii american şi englez, şi pe Vizinski, ca să aranjeze 


lucrurile. Propunerea lor era să se pună doi miniştri fără portofoliu în Guvernul Groza, 


ca să dea impresia de oarecare lucru democrat. Nu era deloc aşa! Acestea sunt 
împrejurările în care am încetat greva şi a trebuit să stau de vorbă cu aceştia trei. 

Rep: Această acceptare din partea Occidentului a controlului sovietic asupra 
României a fost finalizată la 30 decembrie 1947 prin alungarea Majestății Voastre. Aţi 
ales, apoi, forțat calea Exilului. V-aţi întâlnit apoi cu diverşi lideri occidentali. A existat, 
Sire, din partea acestora măcar un cuvânt de regret că au lăsat România la cheremul 
Moscovei? 

M.S. Regele Mihai: Din păcate, nu. După ce a trebuit să plec, călătorind prin 
Europa, America şi Anglia, trebuie să spun sincer că nu am auzit pe nimeni, nu numai 
să îşi exprime regretul, dar nici să protesteze față de ceea ce se întâmpla la noi, față de 
ceea ce făceau ruşii, de intervenţiile lor şi de comunizarea țării. 

Rep: Sire, credeţi că 23 August era singura soluţie pentru România la acel moment 
istoric? 

M.S. Regele Mihai: În momentul 23 August, ca şi după aceea, şi chiar acum, 
cred că toți oamenii serioşi îşi dau bine seama că a fost singura soluție pentru a 
încerca, cel puţin, să se salveze ce se mai putea salva pentru România. Din păcate, nu 
din cauza noastră s-a întâmplat tot ce s-a întâmplat în toţi aceşti ani. 

Rep: Sire, în altă ordine de idei, actul Majestății Voastre de la 23 August 1944 a 
făcut ca războiul să fie scurtat cu şase luni de zile şi multe vieţii omeneşti să fie salvate. 
Americanii şi sovieticii v-au decorat, dar totuşi în străinătate există prea puţini care 
doresc să recunoască public acțiunile României împotriva Germaniei naziste. Cum 
explică Majestatea Voastră această situație? 

M.S. Regele Mihai: Din câte am putut eu să văd şi din câte am vorbit cu cei care 
ştiu ceva despre al Doilea Război Mondial, oamenii în străinătate îşi dau foarte bine 
seama despre Actul de la 23 August la noi, despre scurtarea războiului şi aşa mai 
departe. Dar marea, foarte marea majoritate a populațiilor respectivelor țări din Occident 
nu cunosc aproape nimic. Nu e vorba că nu vor să recunoască, ci că nu ştiu. Cam la 
asta se rezumă explicaţia. 

Rep: Sire, care ar fi mesajul pe care aţi dori să-l transmiteţi românilor de 23 
August? 

M.S. Regele Mihai: Am să vă dau un răspuns care s-ar putea să blocheze: citind 
jurnalul lui Burton Berry din România anilor '44-'47, îmi dau bine seama, foarte clar, 
că ceea ce s-a făcut cu România între 1945 şi 1947 se face şi din 1989 încoace. Cu 
Singura diferență că nu mai avem acum trupe sovietice la noi acasă. E o constatare 
foarte dureroasă, De aceea, mă rog la Dumnezeu ca oamenii să se trezească, iar cei 
care fac aşa de mult rău să nu mai aibă atâta spor. 

Interviu realizat de Andrei Bădin 
(România liberă, 18 august 2001) 

e Dom/le! Nu e lună să fim liniștiți 
şi să nu apară vreo plesnitoare enormă, 
Care să ne dea motiv de trăncăneală şi de 
mirare. e Bunăoară luna trecută a fost 
halimaua cu revendicările de proprietăți ale 
Maiestăţii Sale Regele Mihai. e Maică, ce 
s-a mai înfierbântat naţia, ce de mai de 
pro şi contra, ce mai de mesaje primite la 
redacție, unele cu înjurături, unele cu 
laude, de ne-a mai crescut şi nouă inima 
că ne ia lumea în seamă. 

* Luna asta, altă grozăvie, arabii 
nici una nici două s-au repezit cu avioanele 
în World Trade Center, de-au făcut pilaf 
mândreţe de blocuri de 110 etaje! e Ba 
s-au lăsat şi pe Pentagon cu avionul, 
făcând o gaură în bunătate de cea mai 
mare clădire din lume. e Morți peste morţi, 
blocuri peste blocuri, emoție peste emoție, 
solidaritate cât cuprinde, cogeamite 
somitate palestiniană donează sânge 
pentru victime (probabil cu speranţa că o 
să nimerească sângele într-un american de 
origine israelită şi o să-l omoare). e Şi 
Bucureştiul a reacționat ca un singur om: 
toate notabilitățile au dat buzna în maşinile 
blindate (să ştie oamenii de ce s-au plătit 
sumele acelea nemaipomenite din lihnitul 
nostru buget pe minunile de merțane blin- 
date), ca nu cumva să dea arabii cu 
atomica în prețiosul nostru preşedinte şi 
inteligentul nostru premier, stâlpii lumii 
zilelor noastre. e Apoi, e logic, dacă arabii 
au atacat cea mai mare clădire din lume, 
Pentagonul, s-ar putea să vină la rând cea 
de-a doua mai mare clădire din lume, Casa 
Poporului, în care se adăpostesc nepreţuiţii 
noştri deputaţi. Păi e de colea, Miţule? 
e Acuma, după ce lupul a înhăţat oile, au 
început şi ciobanii să strige, doar, doar or 
mai prinde vreun prădător. e Dar prădătorii 
executanți s-au mutat la Allah, unde stau 
tolăniți în Paradis, se îndoapă cu pilaf şi 
ciupesc de fund fiecare câte 10.000 de 
hurii (huriile sunt nişte dame nemaipomenit 
de fățoase, veşnic fecioare şi deosebit de 
amabile cu domnii consideraţi demni de a 
fi primiţi. în Paradisul Islamului, fericiți 
cărora le sunt repartizate fiecăruia un mare 
număr — nu mai ştiu câte — de asemenea 
pipiţe delicate şi suave). 

o S-a trezit şi nea Vadim, apucat de 
una din crizele lui de tâmpenie pri- 
mejdioasă: nici mai mult nici mai puţin, 
acest domn, care are foarte serioase 
probleme cu creierul, s-a pomenit că 
vorbeşte gura fără el. e Auzi ce zice, că la 
noi în țară ar fi fost pregătiţi terorişti arabi. 
e Şi-i dă lecţii lui Ion Iliescu „să facă mai 
puţină agitaţie cu presupusa luptă împotriva 
terorismului”, adică vezi Doamne, noi, 
care adăpostim o pepinieră de terorişti, să 
nu mai facem pe grozavii că luptăm 
împotriva lor. e Acuma, dacă apucatul-şef 
are ce are cu tovarășul Iliescu, fostul lui 
pretin şi aliat, treaba lui, n-are decât să-l 
pândească la ieşirea de la Cotroceni şi 
să-i ardă un pumn în nas, dacă-i dă mâna, 
dar să nu ne bage pe toți în gura presei 
internaționale cu elucubraţiile lui. e Căel 


nu e singurul tâmpit de pe lumea asta, ba 
chiar are destul de mulţi confrați întru 
prostie, care de-abia aşteaptă o gogoriță 
ca asta, să-i dea drumul în lume, să 
crească şi să facă pui. e Măgăria se explică 
prin faptul că, între anii 1994-1996, în 
cadrul unui program internațional, 3 serii 
de palestinieni au urmat în România cursuri 
de protecţie şi pază, aşa cum alţi colegi 
de-ai lor au urmat cursuri asemănătoare 
în SUA, Franţa, Italia etc. e De ce nu-i 
denunţă nea Vadim şi pe cei din SUA, 
Franţa, Italia etc. că au şcolit terorişti? 
e Să-i dea în judecată la Strasbourg. 

e Frăţiorul mai mare al »tribu- 
nului” — ne referim la cunoscutul 
Usamache ben Laden, se ascunde ca 
şarpele pe sub pietre prin deşert în Afga- 
nistan, şi zice că el e mic şi nu ştie nimic 
şi că nu el i-a trimis pe arabii sinucigaşi să 
fure avioane pline de nevinovaţi şi să le 
arunce peste blocuri pline şi ele de 
nevinovaţi. e Dacă ar fi să credem ce a 
zise acum vreo trei anişori într-un interviu 
acordat canalului american ABCNEWS, 
Usama şi-a încălcat propriile principii 
pentru că, îl cităm „Dumnezeu, lăudat fie 
numele Său, a interzis uciderea femeilor 
şi a copiilor, cu excepția cazului în care 
femeile sunt luptătoare active”. e Miile de 
femei care au murit în WTC şi copiii care 


“se aflau pe acolo nu erau sigur luptători, 


ci erau nişte biete fiinţe paşnice, civile, ca” 


şi inocenţii care au avut parte de o moarte 
năprasnică în avioane. e Sperăm că 
Dumnezeul nostru, al tuturor, fie că unii 
îi spun Allah, va ţine seama de asta când 
Usama se va prezenta înaintea Lui. 

e Acum însă, toată lumea aşteaptă 
cu inima strânsă atacul american asupra 
bazelor lui ben Laden, sperând că 
americanii vor reuşi să-i dea de cap 
fanaticului, dar temându-se de consecințele 
eventuale. e Că nu ştii ce le mai poate 
trece prin cap nebunilor. 

* "Trecând de la aceste importante 
probleme internaţionale la cele interne, 
mai apropiate nouă, cum ar fi scumpirea 
benzinei şi a gazelor, a electrici, a mâncării 
etc., constatăm că, până ne vine rândul 
să se răzbune Usamache pe noi, sunt mari 
şanse să murim mai simplu de foame sau, 
la iarnă, de frig. 

e Pentru noi, cei din Bucureşti, 
poate tot mai e o speranță, dar pentru 
amărâţii de la Ocnele Mari, cărora caverna 
rămasă în locul exploatării de sare le înghite 
casele una câte una, cu toată bruma lor 
de avut, situaţia e dramatică. e Tragedia 
americană e covârşitoare, dar ne gândim 
că puternicul stat american are mijloacele 
să îi facă faţă. e Aşa că plângăreții care 
fac apel prin televiziune să dăm câte un 
dolar, ca să ajutăm familiile victimelor, ar 
trebui mai curând să se ocupe de nenoro- 
cirea de lângă ei. e Şi să ştie că statului 
nostru pricăjit o să-i vină mult mai greu 
să-şi ajute cetățenii, deci ar fi mai la 
îndemână să dăm fiecare câte o mie de lei 
pentru sinistraţii de la Ocnele Mari. 


e Pentru liniştirea persoanelor 
îngrijorate că vin foştii proprietari şi se 
îmbogăţesc luându-și înapoi dărăpănatele 
proprietăţi, înşirăm mai jos câteva dintre 
sumele pe care ziarele scriu că tânărul 
domn Dragoş Anastasiu, patronul prospe- 
rei întreprinderi Touring Euro Tour, le-a 
plătit cântăreților care s-au „produs” la 
nunta sa: formaţiei „Voltaj” — 1500 $, 
formaţiei „Animal X” — 1200 $, lui Adrian 
Copilul Minune — 1200 $, pentru încă vreo 
trei-patru formaţii — câte 1000 $. e În to- 
tal, vreo 7000 $ ca să-i cânte dumnealui 
şi miresei la ureche, la nunta care s-a 
sărbătorit nici mai mult nici mai puţin decât 
în şandramaua de palat al lui Ceauşescu 
de la Snagov (încă nerevendicat de 
proprietar sau de moştenitorii lui). e Nu 
zice nimeni că n-are omul dreptul să-şi 
cheltuiască aşa cum vrea banii câştigaţi 
cinstit. e Dar tot aşa de bine ar trebui să 
se gândească oamenii că şi cei care au 
câştigat cinstit şi au fost furaţi de către 
stat şi de către acoliţii săi, ar trebui să-şi 
capete bunurile înapoi şi să nu se mai uite 
nimeni exclusiv în buzunarul lor. 

e Că tot vorbeam de bogaţi şi de 
săraci, se aude că o să crească salariul 
minim. e Am băgat-o pe mânecă, fraţilor! 
e Că de câte ori creşte leafa, e semn sigur 
că tot de atâtea ori scade nivelul de trai. 

* Şi tot una cu bogaţi şi săraci: vă 

E rii înte za Su RER 2I aaa e 
din Piaţa Alba lulia, care a fost construit 
cu mare tam-tam ca să se adăpostească 
în el evacuaţii din casele retrocedate, iar 
când a fost gata s-au mutat în el cu de-a 
sila tot soiul de încropiţi, care câştigă sume 
ca cele de care vorbeam mai sus, dar vor 
musai locuințe ieftine, ultracentrale şi de 
lux? e Ei bine, după ce s-au bătut cu 
pumnul în piept că o să-i dea afară pe 
„artiştii” invadatori, primăria municipiului 
şi cea a sectorului 5 au anunţat că în bloc 
vor rămâne încropiţii (alde Laurenţiu şi 
Bogdan de la Body & Soul-!?- Florentina 
de la Eyrika- !? — Florin Ionescu de la 
Chestiunea Zilei- !?— şi alți titani ai artelor, 
de aceeaşi calitate, pe care poporul nostru 
recunoscător are datoria de a-i venera şi a 
le da tot ce le doreşte suflețelul — adică 
Body & Soul-ul). e lar evacuaţii? e Ei 
bine, n-au decât să locuiască în corturi 
încropite din folie de plastic, pe trotuare. 
Şi atunci vor putea şi ei să acceadă la 
statutul de „încropiți”. În felul lor. 

e Omul politic nenorocos Victor 
Ciorbea, nemulțumit de lipsa de coeziune 
din rândurile rămășițelor PNŢCD, ce se 
risipesc precum o turmă de capre, care 
încotro vede cu ochii, cade pradă stresului. 
e Deunăzi s-a trezit să reclame la forurile 
europene că familia lui este oprimată şi că 
i se interzice să părăsească România. e De 
fapt, familia era reprezentată de fiica lui, 
care a fost întoarsă de la graniță pentru că 
paşaportul diplomatic de care dispunea nu 
mai era valabil. e Ni se pare corect ca 
notabilităţile în drept să aibă paşapoarte 
diplomatice; ni se pare ciudat ca familiile 


lor să aibă acelaşi tip de paşaport. e Adică 
ce, domnişoara Ciorbea nu poate aştepta 
la vamă la rândul pentru pașapoarte 
obişnuite, ca toată lumea? e Şi la fel tot 
soiul de fii şi fiice, soacre, mame, gineri şi 
nurori, e Om fi naţia cu cel mai mare 
procent de diplomaţi de pe mapamond. 

e De când a venit la putere PDSR- 
PSD, intenţia de a elibera cât mai mulţi 
infractori care i-au servit interesele trans- 
pare din ce în ce mai puternic. e Întâi 
şi-ntâi, partidul respectiv şi-a numit omul 
în postul-cheie: Joița Tănase a devenit 
procuror general al României. e Apoi, s-au 
definit tactica şi strategia. e Fie grățieri 
pentru cei cu pedepse de până la cinci ani, 
urmând să fie eliberaţi vinovaţii de delicte 
economice (inginerii financiare, falsuri, 
fraude fiscale etc.), sau mai simplu, să nu 
fie condamnați cei implicaţi în asemenea 
delicte. e Fie promovări ale recursurilor 
în anulare pentru condamnările definitive 
mai mari de cinci ani. e Şi uite așa, au 
scăpat de griji celebrii George Constantin 
Păunescu — mare specialist în inginerii 
financiare, mare proprietar hotelier şi nu 
numai, şi Constantin Constantin — 
cunoscutul patron al instituţiei culturale 
numite Sexi Club. e Au urmat condamnații 
Revoluţiei, generalii Stănculescu şi Chiţac, 
cărora nici toată apa Dunării n-ar putea să 
le spele sângele de pe mâini, şi vinovaţii 
de grade mai mici dar cu vinovăţii mari, 
cum ar fi maiorul Gheorghe Giurcă, 
asasinul de la Iaşi. 

e Suntem foarte îngrijorați că încă 
nu şi-a recâștigat libertatea minerul şef, 
Miron Cozma, căruia bunul său prieten, 
Ion Iliescu, încă nu i-a deschis porțile 
închisorii. e Ne mai linişteşte numai faptul 
că se aude că se pregăteşte un recurs în 
anulare. 

e Încurajaţi de clemența justiţiei, 
alţi infractori tot atât de celebri, alde 
Truţulescu, Suciu şi alți „„Țigaretişti” au 
cerut să li se rejudece procesele, motivând 
că ei, sărăcuţii, n-au făcut altceva decât 
să execute ordinele primite. e Şi când te 
gândeşti că, dacă un lihnit fură o bucată 
de pâine, înfundă puşcăria, nu mai poţi 
decât să te miri în ce lume trăim. 

e Ne-am tot plâns că, în fiecare 
noapte, pe bulevardele Capitalei, tot soiul 
de descreieraţi, proprietari de maşini 
puternice sau de motociclete, gonesc ca 
nebunii, urlând din eşapamente şi trezind 
tot oraşul. e În sfârşit, poliţia s-a sesizat 
şi apus mâna pe câțiva dintre motociclişti 
sinucigaşi. e Cu ce viteză credeţi că 
goneau Adrian Bota (27 ani) şi Octavian 
Cândea (28 ani) pe bulevardul Magheru? 

e Cu peste 100 kilometri pe oră. e Pe 
deasupra, Bota îşi mai şi meşterise sistemul 
de eşapament, ca să facă gălăgie mai mare. 
e Semnalăm poliţiei că ar mai găsi ceva 
clienţi şi printre proprietarii de maşini 
străine: ar fi suficient să pună câţiva poliţişti 
să ia aer pe la miezul nopții în poarta secției 
1 Poliţie. Într-un sfert de oră sigur ar pica 


ceva. Telegrafist 


RĂSPUNDEM CITITORILOR 


NE SCRIE „NEA CAISĂ” 


In ultimul număr al Vremii, telegrafistul nostru, animat de puternice sentimente de justiție şi de respect faţă de baza societăţii, proprietatea, a afirmat 
următoarele despre problema revendicării unor proprietăți de către Maiestatea Sa Regele Mihai I: „Nea Caisă, care ar sări cu toporul dacă ar îndrăzni cineva să-i 
ia un cui moştenit de la bunicul, din gospodărie, e extrem de indignat că Regele ar vrea să i se dea înapoi palatul construit de bunicul lui din banii personali.” 

N-a trecut mult şi la redacţie a sosit o carte poștală (printre alte mesaje care susțineau sau nu teza noastră) a cărei vehemență ni s-a părut interesantă și, ca 
atare, am hotărât să-i dăm răspuns în paginile ziarului. lată ce ne scrie cititorul respectiv, care-şi spune singur „Nea Caisă”: 


STIMATĂ REDACŢIE, 


VREMEA 21 SEPTEMBRIE -18 OCTOMBRIE 2001 


Cu surprindere am citit la pagina 8/17 august-20 septembrie 2001 din „Vremea” câteva observaţii legate de bunurile Maiestăţii Sale. Eu sunt acel „Nea Caisă” care are de 
pus câteva întrebări: a) Cum a reuşit casa regală în decursul a vreo şapte decenii să deţină atâtea castele, palate, domenii şi bogății, în timp ce România era coruptă de camarile, 
în special regale (să ne amintim de afacerea Skoda, de...); b) Dece lui Ceauşescu nu i se restituie bunurile, ajungându-se să i se vândă şi batistele? 

c) Studiez acum modul cum a dispărut „MOŞIA MOŞNENILOR URSEIENI ŞI BEZDEDENI?, Arhiva (1820-1900) aminteşte de traficede influență, folosirea forţei 
împotriva țăranilor etc. Acum urmaşii boierilor Bellu, Cantacuzino, Sturza cer restituirea; d) Cine restituie viaţa celor împuşcaţi de guvernanți în 1907, 1918, 1929, 1933, etc.? 

e) cine trebuie să restituie poporului român munca furată de la instaurarea monarhiei până la alungarea acesteia? f) Cine ar trebui să ne restituie tot ceea ce s-a jefuit pe rute 
politice după 1989 până azi? Până când răspundeţi la aceste întrebări îmi rezerv dreptul să renunţ la abonament. 


Am citit cu amuzament şi cu tristețe 
proza domnului Stoica, proză care este 
caracteristică pentru optica unei părți a 
societăţii noastre — şi tocmai de aceea am 
hotărât să-i dăm răspuns. Cu atât mai mult 
cu cât stilul şi ortografia scrisorii sunt cele 
ale unui om cu carte, deşi, din păcate — 
pentru domnia sa şi pentru noi toţi — e 
acea carte care a fost învățată (cel mai 
ades cu de-a sila) în anii comunismului, 
iar din bibliografia însuşită atât de temeinic 
de domnul Stoica se simte că nu au lipsit 
Tratatul de istorie al lui Mihai Roller şi 
alte cărţi la fel.de nocive, mincinoase şi ca 
atare profund dăunătoare, care au fost 
vârâte pe gâtul elevilor, studenţilor şi al 
altor victime, în „iepoca” de aur a lui 


0 RR 
Astfel se explică probabil întrebările 


pe care le pune şi cărora le vom da răspuns 
pe puncte, aşa cum ni le-a înşiruit: 

a) Principele Carol, întemeietorul 
dinastiei, şi-a vândut proprietățile din 
Germania şi cu banii obţinuţi a clădit 
castelul Peleş şi o mare parte a anexelor 
sale. Urmaşul său, Regele Ferdinand, a 
reconstruit castelul de la Balcic, în realitate 
o casă tradițională turcească. Regele Carol 
al II-lea, oaia neagră a dinastiei, a adunat 
o importantă avere în numai zece ani 
(1930-1940) bazându-se pe aptitudinile lui 
de afacerist şi pe ajutorul camarilei sale, 
singura care a existat în timpul regatului şi 
care a exercitat o influență nefastă asupra 
societăţii româneşti; nu a existat şi nu s-a 
vorbit de camarilă regală sub domniile 
Regilor Carol 1, Ferdinand şi Mihai]. 

Regele Mihai nu revendică decât 
moştenirea în linie directă a castelului Peleş 
şi două case din Bucureşti, precum şi casa 
din Săvârşin, proprietăţi pe care le-a 
cumpărat din banii proprii. 

Cum a reuşit casa regală să adune 
averea din care revendică astăzi o parte? 
Presupunem că în mod firesc, atunci când 
un membru al societăţii aduce acesteia 
mari servicii, indiferent ce loc ar ocupa în 
sânul ei, este răsplătit corespunzător pentru 
munca, inteligența, buna voință şi strădania 
pe care le depune în decursul prestaţiei 
sale. Nimeni nu se indignează că unul 
dintre cele mai strălucite creiere ale timpului 
nostru, Bill Gates, care şi-a început cariera 
într-un garaj, împreună cu câţiva prieteni, 
a adunat cea mai mare avere din lume. 
Serviciile pe care le-a adusel societăţii prin 
creativitate şi strădanie au fost automat 
răsplătite prin bunuri materiale. Probabil 


că societatea românească a răsplătit şi ea, 
automat, „prestaţia” de excepție a regilor 
României. În vremea Regilor Carol 1 şi 
Ferdinand, România s-a transformat dintr-o 
provincie înapoiată din marginea Europei 
într-un stat unitar, mare, prosper, în care 
au fost făcute reforme esenţiale pentru 
modernizarea moravurilor şi, nu mai puțin 
important, pentru aducerea agriculturii la 
parametri apropiați de cei ai țărilor 
civilizate şi pentru crearea din neant a 
industriei. Nu trebuie să uităm că în acele 
vremuri Bucureştiul era numit „micul 
Paris” şi că în acele timpuri de „cruntă 
exploatare” a reuşit România să figureze 
în statisticile europene ale prosperității 
înaintea Greciei şi a Spaniei. 

= Repetăm, se ştie în mod oficial.că 


prietăţile tatălui său, Regele Carol al II-lea. 

b) La întrebarea „de ce lui Ceauşescu 
nu i se restituie bunurile?” ar trebui să 
răspundă foştii săi tovarăşi de guvernare 
comunistă, aflați şi astăzi la putere, Nu 
credem că există cineva în ţara aceasta 
care să nu ştie despre cine vorbim. 

c) Aşa este: urmaşii boierilor Bellu, 
Cantacuzino, Sturdza cer restituirea. Aici 
sunt de răspuns două lucruri: din moşiile 
familiale, fiecare dintre aceştia nu poate 
cere decât restituirea a 50 de hectare, adică 
un mizilic față de moşiile de sute de hectare 
pe care le deţin astăzi — prin metode mai 
mult sau mai puţin discutabile — tot soiul 
de personaje cu biografii misterioase dar 
indubitabil slinoase. Aşa că n-avem de ce 
să ne temem că „vin moşierii!”. Moşierii 
sunt deja aici, stăpânesc averi imense 
dobândite prin fraudă şi ei nu sunt urmaşii 
vechilor familii: sunt „oameni noi”, cu dinți 
lungi şi cu pofte nemăsurate, oameni care 
se împotrivesc din răsputeri ca din ceea 
ce au „furgăsit” să se întoarcă ceva la 
adevărații proprietari. 

Pentru un om cu cunoştinţe de istorie, 
cum se arată a fi „nea Caisă”, e ciudat să 
uite că familiile pe care le-a pomenit sunt 
de fapt cele care au lăsat ţării cele mai 
valoroase comori ale istoriei, cu care ne 
mândrim astăzi şi care ne fac să putem 
spune că nu am fost nişte oameni de nimic, 
care au viețuit şi atât; monumentele lăsate 
de ei ne îndreptăţesc să spunem cu fruntea 
sus: „au născut şi aici oameni”. 

d) Cine restituie viețile pierdute în 
avatarurile istoriei? Nu spune nimeni că 
în decursul istoriei frământate a acestui 
pământ situat la răscruce de drumuri nu 

de comunişti la Canal, în închisori, 
torturați, împuşcaţi în munți, ucişi pentru 
că se împotriveau să li se fure bucata 
strămoşească de pământ prin colectivizare? 
Domnul Stoica, atât de atent cu momentele 
dramatice ale primei jumătăţi de secol XX, 
pare să fi uitat cu totul de cea de-a doua 
jumătate. Mai mult, cine restituie cele 
peste 1000 de vieţi pierdute pe străzile 
oraşelor în 1989, oameni nevinovați, 
împuşcaţi pentru a se justifica o preluare 
a puterii de către moştenitorii direcţi ai 
comunismului? 

Ni se demonstrează chiar acum, pe 
viu, în fiecare secundă mai mult, că Istoria 
nu cunoaşte restituiri pentru nedreptățile 
săvârşite. Aşa că răspunsul scurt la 
întrebare este: Nimeni. 

Asta nu înseamnă că noi, cei care 
avem un dram de judecată şi memorie, 
nu putem compara, măcar statistic, 
numărul victimelor unei orânduiri cu cel 
al victimelor altei orânduiri. Suntem siguri 
că orice om de bună credinţă poate să vadă 
deosebirea. 

e) Se vede clar că, în concepţia 
domnului Stoica, toate societăţile neso- 
cialiste, necomuniste, sunt bazate pe furt. 
Dacă o luăm aşa, poporului român i-au 
furat munca nu numai monarhia, ci şi 
moşierimea, burghezia, micii negustori, 
micii meseriaşi, pe scurt toți cei care au 
agonisit ceva mai mult decât bucata de 
pâine de pus pe masă. Prin extensie și, 
vorba noastră, cu simţ istoric, deducem 
că au furat munca poporului şi înaintaşii 
acestora, voievozii, marii domnitori şi 
cuceritori, marii ctitori, pe scurt toate 
personajele luminate ale istoriei. Cam aşa 

ar grăi învățătura marxist-leninistă, potrivit 
căreia singura societate cinstită ar fi cea 
socialistă. Dar, după ce am înghiţit 50 de 
ani de socialism şi-am văzut cu ochii noştri 


cu.cel săvârşit de armata roşie „elibera- 
toare” şi de Uniunea Sovietică „prietenă” 
şi continuat de clica de comunişti aflați la 
putere, ne cam îndoim de învățătura 
marxist-leninistă. Statul socialist-comunist 
s-a dovedit a fi o fiară mult mai crudă 
decât predecesorul său, iar lipsurile, 
jignirile, piedicile în calea afirmării 
personalităţii şi în calea dobândirii binelui 
personal — şi prin aceasta a celui comun — 
au fost mult mai crunte în anii socialismului 
biruitor decât în prima jumătate a sec. XX. 

Oricum, trebuie să notăm că instau- 
rarea monarhiei s-a făcut la cererea clasei 
politice româneşti şi a întregului popor 
român, iar alungarea” ei s-a făcut de către 
sovieticii „eliberatori” şi cozile lor de topor 
comuniste; poate-şi mai aduce aminte 
domnul Stoica de marea demonstraţie de 
ataşament față de monarhie de la 8 
noiembrie 1945; aceea era sinceritatea, pe 
sutele de mii de bucureşteni nu-i adusese 
nimeni cu arcanul în Piaţa Palatului. 

£) Cine să ne restituie ce s-a furat din 
1989 până azi? Păi, cine nu restituie 
proprietăţile furate, cine se împotriveşte 
pe toate căile găsirii adevărului, cine s-a 
împroprietărit din furt... adică toată lumea 
ştie cine, inclusiv domnul Stoica. Toată 
lumea se face numai că nu ştie, ba mai 
mult, din pofta nesănătoasă şi prostească 
de a fi victime mai departe, mai şi votează 
aşa cum o face. 

Poate l-am convins pe domnul Stoica, 
poate nu. Dacă nu, întrucât acest ziar nu 
este destinat celor cu convingeri comu- 
niste, vom renunța şi noi, fără durere, la 
bucuria de a-l avea ca abonat. 

Redacţia 

POLITICĂ 

Dincolo de oroarea pe care o pro- 
Voacă scenele în direct văzute la televizor, 
oameni care se aruncă de la 400 de metri 
înălțime pentru a scăpa de moartea care 
oricum îi aştepta jos, dincolo de strângerea 
de inimă pe care orice om cu sensibilitate 
normală o are când vede moartea unor 
oameni nevinovaţi, ceea ce s-a petrecut 
pe 11 septembrie în Statele Unite este un 
punct de cotitură în istoria conflictelor 
umane. Ceea ce s-a întâmplat a fost imediat 
taxat de administraţia americană drept acte 
de război, cu toate urmările ce decurg din 
aceasta. 

O primă concluzie se impune, Statele 
Unite ale Americii nu mai sunt acel 
teritoriu inexpugnabil, oaza de linişte şi 
bunăstare în care oamenii pot vedea 
războaiele la televizor fără să le trăiască. 
Siguranţa psihologică a americanilor s-a 
destrămat. 

Cu mijloace puţine, o mână de 
oameni au pus capăt liniştii şi încrederii 
de sine a poporului american. Persoanele 

ntervievate pe stradă spun că nimic nu 
a mai fi ca înainte. Dacă singura 
supraputere îşi vede securitatea asigurată 
prin programul de apărare nucleară 
denumit „războiul stelelor”, această 
optiune a pălit, intrucât, după 11 septem- 
brie 2001, amenintarea principală nu vine 
de la statele deținătoare de arme nucleare, 
ci din altă parte. 5 

O a doua concluzie este că noul 
dușman nu are identitate, este necunoscut. 
Dacă până acum duşmanul se identifica 
prin însăşi agresiune, acum este de căutat 
şi, dacă este posibil, de găsit. În trecut 
numai statele puteau purta război, acum 
războaiele pot fi purtate şi de adversari 
neinstituționalizați. 

În al treilea rând uimeşte rapiditatea 
cu care administraţia americană a denumit 
aceste atentate acte de război. Dacă le-ar 
fi considerat acte de subversiune care nu 
trebuie neapărat făcute de naţionali ci pot 
fi întreprinse şi de străini, ideea de război, 
şi deci de inamic extern care trebuie căutat 
şi distrus, ar fi fost în mod comod evitată. 


TRAGEDIA AMERICANĂ 


Dar, prin recunoaşterea unui război 
început, Statele Unite ale Americii sunt 
obligate să găsească un duşman instituţio- 
nalizat, adică o structură statală vinovată 
de ce s-a întâmplat şi s-o pedepsească tot 
prin acte de război. S-ar putea deci 
întâmpla ca bombele americane să cadă 
asupra Afganistanului, de exemplu, 
omorând tot atât de nediscriminatoriu ca 
şi la New York, populaţia civilă neimpli- 
cată în nici un fel de conflict. 

Secolul XXI pare a debuta cu un nou 
fel de război, războiul asimetric. Asimetric 
prin diferenţa tehnologică, în „actele de 
război” de la New York şi Washington: 
Tehnica a fost împrumutată de către 
atacatori (avioanele) de la cel atacat, 

În Palestina, Intifada se duce cu pietre 
contra elicopterelor şi blindatelor. Asimetria 
războiului stă şi în gradul de civilizație şi 
în psihologia adversarului, determinarea de 
a muri pentru o idee, îndreptată împotriva 
unei civilizaţii în decădere poate, care nu 
se apără cu convingere; barbaria ca 
vigoare, în opoziție cu civilizaţia care pune 
mare preţ pe viață şi supraviețuire. 

Ceea ce caracterizează acum starea 
de spirit a americanilor este oroarea în faţa 
actelor „barbare” ale inamicului şi 
sentimentul de uimire în faţa acestei 
agresiuni nemotivate. 

Nimeni în America nu vrea să-şi pună 
problema de ce arabii, pentru că i despre ei 


Ice ra sa 


turile de produse agroalimentare au crescut 
cu 150 milioane dolari faţă de aceeaşi 
perioadă a anului trecut, Aceeaşi politică 
de creştere a importurilor a făcut-o PDSR 
între 1992-1996 lăsând o notă de plată 
încărcată la sfârşitul mandatului. 

e Guvernatorul BNR Mugur Isă- 
rescu, într-o declaraţie de presă recentă, 
a atras şi el atenţia asupra creşterii dis- 
proporționate a importurilor. Din interiorul 
puterii el critică creşterea economică 
înregistrată în ultimele luni, accelerarea ei 
creşte şi riscul dezechilibrelor economice. 
Cel mai periculos dezechilibru îl reprezintă 
creşterea ratei inflaţiei care este urmarea 
directă a deteriorării balanței comerciale. 
Creşterea deficitului comercial va de- 
termina şi devalorizarea leului, ceea ce va 
duce la o creştere a preţurilor interne. 

Dacă avertismentele ce vin din toate 
părțile vor fi cu siguranță auzite la guvern, 
planează o mare îndoială asupra voinţei 
acestuia de a le da curs întrucât, ca să-l 
cităm pe un oficial, „guvernul ştie ce are 
de făcut”. 

* Premierul ungar Viktor Orban 
face un joc periculos cu legea statutului 
celor 3.5 milioane de etnici maghiari care 
trăiesc în țările vecine, comentează 
„Financial Times”. 

Analistul de la „Financial Times” 
remarcă faptul că celor din afară strategia 
le este prezentată ca „o mână de ajutor 
întinsă comunităților minoritare”, în timp 
ce în Ungaria ea „este descrisă ca un triumf. 
naţional”. 


Cu ocazia aniversării a 1001 ani de la 
este vorba. au declanşat Un uni asemenea” -tondarea stat statului ungar, Orban a declarat: 


război. Alianţa strânsă cu Israelul este 
trecută sub tăcere, ajutorul economic, 
militar şi diplomatic care-i permite acestuia 
să ducă o politică de ocupaţie în Orientul 
Apropiat nu este luată în seamă 

Buna conştiinţă a civilizaţiei occiden- 
tale nu ia în considerare sentimentele 
popoarelor „barbare”. Valorile democrației 
sunt considerate fireşti şi obligatorii pentru 
toată lumea. 

Această globalizare a conştiințelor, pe 
care o promovează în special America, 
după propriul ei model, este posibilă 
astăzi? Atentatele sângeroase din America 
par să infirme acest lucru. NH 


Pa 


e Politizarea armatei şi încetinirea 
reformei militare sunt motive pentru pier- 
derea credibilității României în cursa pen- 
tru întrarea în NATO. Este punctul de 
vedere al analistului Larry Wats din artico- 
lul „Criză în relaţiile dintre militari şi 
puterea civilă din România” publicat în 
„Probleme ale postcomunismului” sub 
auspiciile Universităţii „George Washing- 
ton”. 

e Institutul Economic din Washing- 
ton publică un studiu semnat de Jeffrey 
Anderson din care rezultă că după opt luni 
de guvernare PSD ritmul în care progre- 
sează producția nu poate fi susținut multă 
vreme, deoarece bazele economiei nu sunt 
suficient de solide pentru a rezista la 
presiunile la care sunt supuse. Creşterea 
mai rapidă a importurilor decât a expor- 
turilor a sporit deficitul comercial care la 
jumătatea anului 2001 a depăşit deficitul 
pe întreg anul 2000 cifrat la 1,4 miliarde 
dolari. Dacă actuala tendință va continua, 


indicatorii îndatorării se vor deteriora, 
piețele de capital străine se vor închide 
din nou pentru România, ceea ce va putea 
duce la o criză economică de proporții. 
Acest fapt se datorează unei nesănătoase 
politici economice care a încurajat 
creşterea producţiei industriale în perioada 
ianuarie-aprilie cu 14% dar nu au fost 
stimulate să producă numai întreprinderile 
eficiente, ci mai ales cele ineficiente, care 
înregistrează pierderi suportate de la 
bugetul de stat. Întreprinderile falimentare 
au cumpărat produse şi servicii, dar nu au 
achitat facturile, fapt ce a dus la accen- 
tuarea blocajului financiar, din ce în ce 
mai mare în economia românească. 
Creşterea importurilor nu s-a făcut pentru 
investiţii sau utilaje, peste 50% din 
creşterea importurilor s-a datorat achiziției 
de combustibili şi produse agroalimentare, 
în timp ce maşinile şi utilajele pentru 
retehnologizate au avut o pondere de sub 
20%. În primele 5 luni ale anului impor- 


„De acum înainte, vom realiza reu- 
nificarea naţiunii ungare dincolo de 
granițele ţării, deoarece viitorul nu 
cunoaşte granițe”. EI pare să se refere la 
eroziunea frontierelor care se produce o 
dată ce ţara va deveni membră a Uniunii 
Europene, dar „Financial Times” observă 
că „aceste cuvinte i-au iritat pe vecinii 
Ungariei, în special România, unde trăiesc 
1,6 milioane de etnici maghiari”. 

Analistul de la „Financial Times” 
sugerează că Uniunea Europeană „ar 
trebui să urmărească cu mai multă atenţie 
declaraţiile lui fBrban, cu atât mai mult cu 
cât, cu un an înaintea alegerilor din 
Ungaria, temperatura politică creşte”. 
Ungaria este în fruntea primului grup de 
țări care vor adera la UE, cu un record de 
invidiat în ce priveşte reformele economice 
şi administrative. 

„Autorităţile europene de la Bruxelles 
ar trebui să nu fie orbite de aceste realizări 
în detrimentul tendinței pentru o politică. 
naționalistă, pentru că statele care au relații 
tensionate cu vecinii lor nu pot fi buni 
membri ai UE”, afirmă jurnalul citat. 

Comisia Europeană a aprobat în luna 
iunie un document cu putere de lege în 
virtutea căruia, începând din luna ianuarie, 
Ungaria va putea să emită cărţi de 
identitate pentru etnicii maghiari ne- 
rezidenţi. Legea statutului are ca scop 
sprijinirea legăturilor personale, edu- 
caționale şi culturale dintre maghiarii care 
trăiesc în afara patriei-mamă şi aceasta. 
„Comisia Europenă pare să fie convinsă 
că legea statutului nu va intra în conflict 
cu viitoarele obligaţii al Ungariei ce decurg 
din Convenţia Schengen”, se constată în 
articol. 


Legea comportă însă şi o altă semni- 
ficaţie, mai puțin atractivă, notează 
„Financial Times”, deoarece „mulţi 
maghiari cred că teritoriile locuite de cetă- 
țeni ai minorităţii maghiare, şi care au 
aparţinut Ungariei până la sfârşitul primului 
război mondial, au fost pe nedrept smulse 
patriei-mamă. În timp ce unii caută, avizi, 
un mod de reconfigurare a frontierelor, alţii 
susțin că Ungaria trebuie să dețină în conti- 
nuare unele dintre drepturile pe care le 
avea, în trecut, pe aceste pământuri. 
Evenimentele au fost la un pas de a se 
înfierbânta brusc când s-a marcat semna- 
rea, în 1920, a Tratatului de la Trianon, 
în urma căruia Ungaria a pierdut teritorii 
în beneficiul vecinilor săi, în special Româ- 
nia”. 

„„Orban ştie că problema reconfigurării 
frontierelor este exclusă. De aceea, el ar 
trebui să treacă la o retorică mult mai 
prudentă şi să facă o distincție mai atentă 
între istorie şi realitate. Atât de aproape 
de agitații Balcani, orice altceva poate avea 
impactul unei iresponsabilități cu conse- 
cinţe greu de bănuit”, se afirmă în finalul 
comentariului din „Financial Times”. 

e Legitimaţia de maghiar poate fi 
atribuită şi românilor, scrie Marko Bella: 
«După părerea mea, şi un român care se 
declară maghiar şi cunoaşte limba 
maghiară ar putea primi legitimaţie de 
maghiar». Ne întrebăm dacă pot primi 
legitimaţie şi ungurii care nu cunosc limba 
maghiară. 

* Un sondaj de opinie efectuat de 
Institutul de > Sondaje şi Marketing arată 
“că 8 2% dintre românii din judetul Mureş 
ar solicita legitimaţia de maghiar, în timp 
ce 27% dintre maghiari nu sunt interesați 
de această facilitate. Dintre cei intervievaţi, 
43% sunt de acord cu aplicarea legii 
statutului maghiarilor, iar 36% sunt 
împotrivă. 20% dintre români spun că e 
necesară o ofensivă diplomatică româ- 
nească care să determine neaplicarea 
acestei legi. 

